કર્ણાટકના ચૂંટણી પરિણામોને એક કરતાં વધુ રીતે સમજાવી શકાય છે. તેને કોંગ્રેસ અને જનતા દળ (સેક્યુલર) બંને પક્ષની રાજનીતિની નિષ્ફળતા તરીકે જોવામાં આવે છે. જો બંને પક્ષોએ ચૂંટણી પહેલા ગઠબંધન કર્યુ હોત તો પરિણામો બાદ પોતાની જાતને સલામત સ્થિતિમાં જોઈ શક્યા હોત. કર્ણાટકના લોકો માટે ચૂંટણી નિ:શંકપણે મહત્વની છે, પરંતુ ભાજપ તેને બીજી રીતે જુએ છે. આ ચૂંટણીઓ રાજકીય રીતે ભારત પર વિજય મેળવવાની તેની મહત્વાકાંક્ષાને સાકાર કરવા માટેની રાજકીય યોજના માટે ઘણી જ મહત્વપૂર્ણ છે. ભાજપના કેટલાક ભાજપ નેતાઓના નિવેદનમાંથી પણ આ જોઈ શકાય છે. તેઓ કહે છે કે, "ભાજપે હવે ભારતના 80 ટકાથી વધુ મતક્ષેત્રો પર કબજો મેળવી લીધો છે." આને પ્રિન્ટ મિડિયા દ્વારા પણ સમર્થન આપવામાં આવ્યું છે અને તેણે ભારતના નકશા દ્વારા આ નિવેદનને સચિત્ર સ્વરૂપ આપ્યું છે. હિન્દુત્વની રાજકીય કલ્પનામાં ઇલેક્ટોરલ સફળતાને સમતાવાદી દ્રષ્ટિકોણના વિસ્તાર તરીકે જોવાને બદલે પ્રાદેશિક નિયંત્રણ તરીકે જોવામાં આવે છે.